Қазақстандық қыздарға АПВ-ға қарсы америкалық вакцина салынады
DATE: 19:56, 19 Шілде 2024 | GMT +5
TITLE: Қазақстандық қыздарға АПВ-ға қарсы америкалық вакцина салынады
URL: https://kaz.inform.kz/news/kazakstandik-kizdarga-apv-ga-karsi-amerikalik-vaktsina-salinadi-8443f1/
META: DATE: 19:56, 19 Шілде 2024 | GMT +5
TOTAL WORDS: 143
AUTHOR(S):
TEXT: Екпеге АПВ-ның барынша онкогенді түрлерінен қорғайтын «Мерк Шарп және Доум» компаниясы шығарған 4 валентті «Гардасил» вакцинасы қолданылады. «АПВ-ға қарсы вакцинация онкологиялық аурулардың, соның ішінде жатыр мойны обырының ауыртпалығын азайтуға мүмкіндік береді және жалпы халықтың денсаулық көрсеткіштерін жақсартуға және онкологиялық аурулардан болатын сырқаттанушылық пен өлім-жітімді төмендетуге ықпал етеді», - деді З. Ахметова Орталық коммуникациялар қызметінде. Спикердің айтуынша, Қазақстанда жатыр мойны обыры барлық жастағы әйелдер арасында сүт безі обырынан кейінгі екінші орында тұр және фертильді жастағы әйелдер өлімі бойынша екінші орында тұр. «Елімізде жыл сайын жатыр мойны обырының 1900-ге жуық жаңа жағдайы тіркеледі, жыл сайын 600-ден астам әйел осы патологиядан қайтыс болады. Бүгінгі таңда папиллома вирусын жұқтырудың және жатыр мойны обырының дамуының алдын алудың жалғыз жолы – вакциналау», - деді спикер. Сырқаттың ауыртпалығын және АПВ-ға қарсы вакцинациялаудың тиімділігін ескере отырып, 135 мемлекет, оның ішінде Өзбекстан, Қырғызстан, Тәжікстан, Түрікменстан бұл вакцинаны өздерінің ұлттық иммундау бағдарламаларына енгізген
